Асобныя словы ўдзячнасці хочацца выказаць маладым спецыялістам. Гэта неардынарныя, яркія асобы, людзі адкрытыя, камунікабельныя, яны маюць свой пункт погляду і ўжо заслужылі павагу і аўтарытэт сярод старэйшых калег і гледачоў. Гэта мастацкі кіраўнік Станіслаў Локтыш і рэжысёр ГДК Яўгеній Тамашэня, які з’яўляецца і рэжысёрам народнага тэатра “Мы”. Гукавое суправаджэнне ўсіх мерапрыемстваў, якія праводзяцца ў нашым райцэнтры, ажыццяўляе гукааператар народнай эстраднай студыі “Правінцыя” Аляксандр Прыгодзіч. Не застаюцца ўбаку ад агульнай справы калектыву касцюмер Варвара Кісялевіч, касір Ларыса Вайтовіч.